《编罗洋诗目录因题其后》
元代·张九思

南国有佳人，幼乃好奇服。明月缀古冠，耿如媚幽独。

清冷沁雪香，充润肥雨福。咳唾落九天，锦云新万族。

欢吹寒谷温，惨澹杲日伏。群儿撼蚍蜉，大音回敔柷。

喧啾榆枋鴳，刺戾长沙鵩。古欢遂已驰，此意予杼柚。

茫茫向千载，草阜兴歌哭。何当驹影还，寿之岳与渎。

作者简介：（1242—1302）大都宛平人，字子有。世祖至元二年，入备宿卫，侍太子真金，以工部尚书兼东宫都总管府事。十九年，高和尚、千户王著杀丞相阿合马。九思率宿卫平定事变，捕获著等。累拜中书平章事，加大司徒。